
DR 30.11.2011  

 
9 

Tuan Yang di-Pertua, aktiviti penyelidikan yang melibatkan penjujukan 
ataupun sequencing genom manusia, tumbuhan, haiwan dan mikrob tempatan 
bertujuan memperoleh maklumat terperinci yang akan menambah nilai kepada 
pembangunan bioteknologi industri dan penjagaan kesihatan. Sebagai contoh, projek 
penjujukan genom manusia ataupun My Genome dilakukan ke atas 25 individu 
daripada kumpulan etnik yang berlainan, bertujuan untuk memahami kepelbagaian 
genetik populasi rakyat Malaysia. Seterusnya perkaitan antara insiden penyakit dengan 
kumpulan-kumpulan etnik berkenaan. Penjujukan ke atas pokok gaharu pula bertujuan 
untuk memahami proses penghasilan minyak gaharu bagi meningkatkan penghasilan 
gaharu untuk eksport bagi menyumbang kepada GNI.  

Penjujukan pelbagai mikrob dari sumber tanah dan perairan di Malaysia, dapat 
membawa kepada penemuan enzim-enzim dan proses yang penting bagi aplikasi 
dalam industri. Bagi tujuan tersebut, MGI dilengkapi dengan kemudahan-kemudahan 
yang diperlukan bagi kajian genom seperti peralatan penjujukan genom, berkapasiti 
dan berkelajuan tinggi, super komputer bagi analisis genom dan juga makmal 
penghasilan protein-protein yang di kod oleh gen-gen yang diminati bagi aplikasi 
bioteknologi atau memahami sesuatu jenis penyakit. Kemudahan-kemudahan ini turut 
dibuka kepada institusi pendidikan awam, swasta ataupun syarikat swasta yang 
memerlukan teknologi-teknologi genomics dalam penyelidikan yang dijalankan.  

Tuan Yang di-Pertua, projek-projek penyelidikan MGI adalah bercorak multi 
disiplin yang memerlukan pelbagai kepakaran seperti biologi, molekul, kimia, sains 
komputer dan juga kejuruteraan. Dengan demikian, ianya dilaksanakan secara 
kerjasama atau collaborative dengan penyelidik-penyelidik daripada universiti dan 
institut penyelidikan awam dan swasta dalam dan juga luar negara. Bagi menjamin 
kelestarian penjanaan pengetahuan terkini dan berdaya saing global, kerjasama 
penyelidikan antarabangsa dengan beberapa universiti luar negara seperti Stanford 
University di Amerika Syarikat, University of Sheffield di United Kingdom dan juga 
Monash University, Australia turut diadakan. Terima kasih.  

Dr. Che Rosli bin Che Mat [Hulu Langat]: Terima kasih Tuan Yang di-Pertua 
dan terima kasih Yang Berhormat Timbalan Menteri. Saya mengucapkan tahniah 
kerana berjaya mewujudkan satu institut genom yang pada pemahaman saya di 
peringkat awal, saya hanya memikirkan bahawa genom ini tempat untuk menyimpan 
atau tempat untuk menghasilkan benih-benih tanaman atau tumbuhan yang baik, tetapi 
bila saya dengar penerangan ataupun penjelasan daripada Yang Berhormat Menteri, 
maka aktiviti Institut Genom ini meluas dalam bidang bioteknologi. Jadi adakah institut 
ini juga dapat menghasilkan secara komersial benih-benih ataupun tadi disebut hasil 
jujukan benih, tanah dan sebagainya boleh dikomersialkan ataupun dihasilkan untuk 
meningkatkan ekonomi negara. Terima kasih.  

Datuk Haji Fadillah bin Yusof: Terima kasih Yang Berhormat daripada Hulu 
Langat. Sememangnya banyak yang kita lakukan iaitu bukan sahaja untuk 
menyediakan kemudahan perkongsian ataupun shared services kepada core facilities 
yang diadakan untuk tujuan membuat sequencing, proteomics dan juga pelbagai usaha 
sama ada dengan peringkat universiti tempatan mahupun di peringkat international. 
Contoh yang terkini yang baru dikeluarkan dalam jurnal sains di mana kita bekerjasama 
dengan pelbagai institut di luar negara termasuk universiti luar negara berkaitan dengan 
penemuan ataupun kajian berkaitan dengan penyakit Melioidosis iaitu kuman daripada 
tanah.  

Kalau kita melihat Tuan Yang di-Pertua, penyelamat ataupun penyelam yang 
menyelam di beberapa tempat termasuk di Malaysia, di Bakun dan juga di tempat di 
Pahang di mana ada sepuluh orang dulu penyelam. Bila mereka menyelam, kemudian 
selepas itu meninggal dunia disebabkan ada jangkitan daripada virus ataupun yang ada 
dalam bumi kita, dalam tanah. Di sinilah maka mereka membuat kajian, kalau kajian 
kaedah lama, mereka akan menggunakan biologi molekul. Mereka akan mengesan 
mengambil masa sepuluh hingga dua puluh tahun, baru kita akan dapat menemui 
apakah punca sebenar kematian mereka. Akan tetapi dengan menggunakan kaedah 
genomics ini, ianya dapat dalam tempoh lima tahun, dapat mengenal pasti bahawa 
sebenarnya kematian ini berpunca daripada kuman yang memang berada di dalam air 
ataupun dalam keadaan tanah semula jadi di Malaysia. Maka hasil daripada itulah, kita 
dapat mengenal pasti apakah sebenarnya punca sesuatu kematian.  

 



9. Tuan Yang di-Pertua, aktiviti penyelidikan yang melibatkan penjujukan ataupun sequencing genom manusia, tumbuhan, haiwan dan mikrob tempatan bertujuan memperoleh maklumat terperinci yang akan menambah nilai kepada pembangunan bioteknologi industri dan penjagaan kesihatan. Sebagai contoh, projek penjujukan genom manusia ataupun My Genome dilakukan ke atas 25 individu daripada kumpulan etnik yang berlainan, bertujuan untuk memahami kepelbagaian genetik populasi rakyat Malaysia. Seterusnya perkaitan antara insiden penyakit dengan kumpulan-kumpulan etnik berkenaan. Penjujukan ke atas pokok gaharu pula bertujuan untuk memahami proses penghasilan minyak gaharu bagi meningkatkan penghasilan gaharu untuk eksport bagi menyumbang kepada GNI. Penjujukan pelbagai mikrob dari sumber tanah dan perairan di Malaysia, dapat membawa kepada penemuan enzim-enzim dan proses yang penting bagi aplikasi dalam industri. Bagi tujuan tersebut, MGI dilengkapi dengan kemudahan-kemudahan yang diperlukan bagi kajian genom seperti peralatan penjujukan genom, berkapasiti dan berkelajuan tinggi, super komputer bagi analisis genom dan juga makmal penghasilan protein-protein yang di kod oleh gen-gen yang diminati bagi aplikasi bioteknologi atau memahami sesuatu jenis penyakit. Kemudahan-kemudahan ini turut dibuka kepada institusi pendidikan awam, swasta ataupun syarikat swasta yang memerlukan teknologi-teknologi genomics dalam penyelidikan yang dijalankan. Tuan Yang di-Pertua, projek-projek penyelidikan MGI adalah bercorak multi disiplin yang memerlukan pelbagai kepakaran seperti biologi, molekul, kimia, sains komputer dan juga kejuruteraan. Dengan demikian, ianya dilaksanakan secara kerjasama atau collaborative dengan penyelidik-penyelidik daripada universiti dan institut penyelidikan awam dan swasta dalam dan juga luar negara. Bagi menjamin kelestarian penjanaan pengetahuan terkini dan berdaya saing global, kerjasama penyelidikan antarabangsa dengan beberapa universiti luar negara seperti Stanford University di Amerika Syarikat, University of Sheffield di United Kingdom dan juga Monash University, Australia turut diadakan. Terima kasih. Dr. Che Rosli bin Che Mat [Hulu Langat]: Terima kasih Tuan Yang di-Pertua dan terima kasih Yang Berhormat Timbalan Menteri. Saya mengucapkan tahniah kerana berjaya mewujudkan satu institut genom yang pada pemahaman saya di peringkat awal, saya hanya memikirkan bahawa genom ini tempat untuk menyimpan atau tempat untuk menghasilkan benih-benih tanaman atau tumbuhan yang baik, tetapi bila saya dengar penerangan ataupun penjelasan daripada Yang Berhormat Menteri, maka aktiviti Institut Genom ini meluas dalam bidang bioteknologi. Jadi adakah institut ini juga dapat menghasilkan secara komersial benih-benih ataupun tadi disebut hasil jujukan benih, tanah dan sebagainya boleh dikomersialkan ataupun dihasilkan untuk meningkatkan ekonomi negara. Terima kasih. Datuk Haji Fadillah bin Yusof: Terima kasih Yang Berhormat daripada Hulu Langat. Sememangnya banyak yang kita lakukan iaitu bukan sahaja untuk menyediakan kemudahan perkongsian ataupun shared services kepada core facilities yang diadakan untuk tujuan membuat sequencing, proteomics dan juga pelbagai usaha sama ada dengan peringkat universiti tempatan mahupun di peringkat international. Contoh yang terkini yang baru dikeluarkan dalam jurnal sains di mana kita bekerjasama dengan pelbagai institut di luar negara termasuk universiti luar negara berkaitan dengan penemuan ataupun kajian berkaitan dengan penyakit Melioidosis iaitu kuman daripada tanah. Kalau kita melihat Tuan Yang di-Pertua, penyelamat ataupun penyelam yang menyelam di beberapa tempat termasuk di Malaysia, di Bakun dan juga di tempat di Pahang di mana ada sepuluh orang dulu penyelam. Bila mereka menyelam, kemudian selepas itu meninggal dunia disebabkan ada jangkitan daripada virus ataupun yang ada dalam bumi kita, dalam tanah. Di sinilah maka mereka membuat kajian, kalau kajian kaedah lama, mereka akan menggunakan biologi molekul. Mereka akan mengesan mengambil masa sepuluh hingga dua puluh tahun, baru kita akan dapat menemui apakah punca sebenar kematian mereka. Akan tetapi dengan menggunakan kaedah genomics ini, ianya dapat dalam tempoh lima tahun, dapat mengenal pasti bahawa sebenarnya kematian ini berpunca daripada kuman yang memang berada di dalam air ataupun dalam keadaan tanah semula jadi di Malaysia. Maka hasil daripada itulah, kita dapat mengenal pasti apakah sebenarnya punca sesuatu kematian.